Source: http://docplayer.fi/53100723-Sahkojarjestelman-vakavien-hairioiden-selvittamisen-yleisohje.html
Timestamp: 2018-10-17 19:23:45+00:00
Document Index: 26679561

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sähköjärjestelmän vakavien häiriöiden selvittämisen yleisohje - PDF
Download "Sähköjärjestelmän vakavien häiriöiden selvittämisen yleisohje"
Jorma Katajakoski
1 FINGRID-YHTIÖT YLEISOHJE 1(6) Reijo Huhta Korvaa päivätyn samannimisen ohjeen. Sähköjärjestelmän vakavien häiriöiden selvittämisen yleisohje Sisällysluettelo 1 YLEISTÄ SOVELTAMISALA VASTUUT JA TOIMENPITEET OHJEISTUS JÄRJESTELMÄVASTAAVAN TOIMENPITEET TASEVASTAAVAN TOIMENPITEET VERKONHALTIJAN TOIMENPITEET RAPORTOINTI SUURHÄIRIÖN SELVITYS KANTAVERKON SAATTAMINEN VALMIUSTILAAN SÄHKÖVERKON KOKOAMINEN SÄHKÖJÄRJESTELMÄN NORMAALITILAN PALAUTTAMINEN SAAREKEKÄYTTÖ SAAREKKEIDEN MUODOSTUMINEN TOIMENPITEET VALTAKUNNALLISESSA TAI ALUEELLISESSA SAAREKKEESSA TAAJUUSHÄIRIÖT TEHONVAJAUSSUOJAUS ALIJÄNNITEHÄIRIÖT TEHOHEILAHTELUT SÄHKÖN TOIMITUSPERIAATTEET VAKAVIEN HÄIRIÖIDEN YHTEYDESSÄ TASEHALLINTA TASESELVITYS... 6
2 FINGRID-YHTIÖT YLEISOHJE 2(6) 1 YLEISTÄ Tällä ohjeella määritetään vastuunjako ja menettelytavat Suomen sähköjärjestelmän vakavien häiriöiden selvityksessä sekä sähkön toimitusperiaatteet häiriön aikana. Tämä ohje koskee kaikkia verkonhaltijoita ja sähkömarkkinaosapuolia. Osapuolten kesken sovitut vastuunjaot ja toimenpiteet vakavien häiriöiden selvittämisessä selkeyttävät ja nopeuttavat sähköjärjestelmän palauttamista normaalitilaan. 2 SOVELTAMISALA Tätä ohjetta sovelletaan seuraavissa Fingridin määrittämissä sähköjärjestelmän vakavissa häiriöissä: 1. Kantaverkon suurhäiriö, jossa merkittävä osa 400 ja 220 kv verkosta on jännitteetön. 2. Saarekekäyttö, jossa Suomen verkko on irti Ruotsin kantaverkosta tai merkittävä osa kantaverkosta on jakautunut eri tahdissa käyviin osaverkkoihin. 3. Sähköjärjestelmän pysyvä yli- tai alitaajuus, jossa taajuus on reservien aktivoitumisesta huolimatta yli 50,5 Hz tai alle 49,5 Hz. 4. Alijännitehäiriö, jossa 400 kv verkon jännite laskee kahdella tai useammalla sähköasemalla alle 380 kv lukuun ottamatta lyhytaikaisia ohimeneviä alijännitteitä. 5. Tehoheilahtelu, joka esiintyy koko maan sähköjärjestelmässä ja näkyy voimakkaimmin Ruotsin ja Suomen välisillä yhdysjohdoilla, ja joka voi johtaa stabiilisuuden menetykseen. 6. Käyttötilanne, jossa sähköjärjestelmää ei pystytä palauttamaan normaalitilaan jonkin poikkeuksellisen syyn jälkeen. 3 VASTUUT JA TOIMENPITEET 3.1 Ohjeistus Sähköjärjestelmän vakavien häiriöiden selvittämisen yleisohjeen laatimisesta ja ylläpidosta vastaa Fingrid. Yleisohjetta täydentävät Fingridin ylläpitämät kantaverkon häiriöiden selvittämisen yksityiskohtaiset tekniset ohjeet. 3.2 Järjestelmävastaavan toimenpiteet Suomen sähköjärjestelmän vakavien häiriöiden selvittämistä johtaa Fingridin voimajärjestelmäkeskus, joka ilmoittaa tämän ohjeen soveltamisen alkamisesta ja päättymisestä. Fingridin voimajärjestelmäkeskus tai verkkokeskus voivat harkintansa mukaan antaa verkkoon liittyneille osapuolille tarvittavia toimintaohjeita häiriön selvittämiseksi ja normaalitilan palauttamiseksi. Vakavissa häiriöissä Fingridin voimajärjestelmäkeskus vastaa 400 kv ja 220 kv verkon häiriönselvitykseen liittyvistä toimenpiteistä ja verkkokeskus vastaa 110 kv verkon häiriönselvitykseen liittyvistä toimenpiteistä oman verkkonsa alueella.
3 FINGRID-YHTIÖT YLEISOHJE 3(6) 3.3 Tasevastaavan toimenpiteet Sähköjärjestelmän vakavissa häiriöissä Fingridin voimajärjestelmäkeskus antaa tasevastaaville tarvittavat toimintaohjeet tasehallinnasta häiriön aikana. Näissä tapauksissa ao. tasevastaava ylläpitää sähkötasettaan annetun ohjeen mukaisesti, kunnes Fingridin voimajärjestelmäkeskukselta tulee uudet toimintaohjeet. 3.4 Verkonhaltijan toimenpiteet Verkonhaltijat vastaavat häiriönselvitykseen liittyvistä toimenpiteistä oman verkkonsa alueella ja tarvittaessa oman verkkonsa saattamisesta sellaiseen tilaan, jossa käytön palauttaminen on mahdollista. Verkonhaltijalla on oltava ajan tasalla olevat kuormien rajoitussuunnitelmat, joissa on otettu huomioon mahdollisuuksien mukaan tasapuolisuus ja elintärkeät toiminnot. Kuormien irtikytkentään liittyvistä käytännön toimenpiteistä sovitaan mahdollisuuksien mukaan etukäteen. Sähköjärjestelmän vakavissa häiriöissä verkonhaltija rajoittaa ja palauttaa kuormia Fingridin voimajärjestelmäkeskuksen tai verkkokeskuksen antamien ohjeiden mukaisesti riippumatta siitä, minkä osapuolen toimituksista sen vastuualueella on kysymys. 3.5 Raportointi Fingrid ilmoittaa Energiamarkkinavirastolle sähköjärjestelmän vakavasta häiriöstä viimeistään häiriötä seuraavana työpäivänä ja antaa selvityksen suoritetuista toimenpiteistä kahden viikon kuluessa häiriön ilmenemisestä. Fingrid julkistaa selvityksen oleellisilta osin. 4 SUURHÄIRIÖN SELVITYS 4.1 Kantaverkon saattaminen valmiustilaan Jännitteettömän kantaverkon valmiustila muodostetaan siten, että 400 kv ja 220 kv verkko jaetaan lohkoihin ja ne erotetaan 110 kv verkosta avaamalla 400 kv ja 220 kv päämuuntajien alajännitepuolen katkaisijat. Tämän jälkeen 110 kv verkko saatetaan valmiustilaan kuormien portaittaista lisäystä varten avaamalla katkaisijoita kauko-ohjauksilla. 110 kv verkon jakamisessa on aina otettava huomioon häiriössä mahdollisesti syntyneet jännitteelliset saarekkeet. 4.2 Sähköverkon kokoaminen Kantaverkon kokoaminen aloitetaan kytkemällä ensin jännite pohjoiseen 400 kv verkon lohkoon ja siitä edelleen kytkemällä 400 kv jännite lohkoittain Etelä-Suomen suuntaan. Kokoamisen pääperiaate on kytkeä jännite aina vahvan verkon suunnasta heikkoon verkkoon. Lohkojen kytkennöissä pyritään saamaan jännite suurille voimalaitoksille ja sähköasemien 110 kv kiskoihin mahdollisimman pian, jotta tuotantokoneistoja saadaan tahdistettua ja kuormitusta lisättyä. Käytön palautuksessa 400 kv ja 220 kv verkon lohkoja ei saa kytkeä yhteen 110 kv yhteyksien kautta.
4 FINGRID-YHTIÖT YLEISOHJE 4(6) 4.3 Sähköjärjestelmän normaalitilan palauttaminen Voimalaitokset saavat kytkeytyä verkkoon välittömästi jännitteen palattua, mutta yli 200 MVA voimalaitosyksikköjen tehonnostosta minimitehon yläpuolella on sovittava Fingridin voimajärjestelmäkeskuksen kanssa häiriötilan laajenemisen välttämiseksi. Jännitteen palattua kuormituksia voidaan lisätä portaittain Fingridin kanssa ennakkoon sovittujen periaatteiden mukaisesti tai Fingridin voimajärjestelmäkeskuksen ja verkkokeskuksen antamien lisäohjeiden mukaan. Kuormia lisätään verkon kokoamisen edetessä siinä laajuudessa kuin siirtokapasiteetti sekä tuotannon ja kulutuksen välinen tasapaino mahdollistavat. Suurhäiriön katsotaan päättyneen, kun koko verkko käy tahdissa eikä sähköjärjestelmä aseta rajoituksia kuormituksille tai tuotannolle. 5 SAAREKEKÄYTTÖ 5.1 Saarekkeiden muodostuminen Saarekekäytössä verkko on jakautunut eri tahdissa käyviin osaverkkoihin. Saarekekäytössä sähkön laatu heikkenee mm. taajuuden ja jännitteen vaihdellessa tavanomaista enemmän. 5.2 Toimenpiteet valtakunnallisessa tai alueellisessa saarekkeessa Voimalaitokset säätävät saarekkeen tuotantoa ja jännitettä itsenäisesti taajuusvirheen ja jännitemittauksen perusteella tai häiriönselvityksen johtajan antamien lisäohjeiden mukaisesti. Valtakunnallisen tai alueellisen saarekkeen kuormitusta säädetään keskitetysti Fingridin voimajärjestelmäkeskuksen antamien ohjeiden mukaisesti. Tilanteesta riippuen Fingrid voi antaa tuotannon tai kuormien ohjausvastuun sopivaksi katsomalleen verkonhaltijalle. Saarekkeiden tahdistamiseksi osaverkkojen taajuudet säädetään samoiksi tuotantoa ja kuormitusta säätämällä. Valtakunnallisen tai alueellisen saarekkeen tahdistuspaikan ja tahdistuksesta vastaavan määrittää Fingridin voimajärjestelmäkeskus tai ao. verkonhaltija. 6 TAAJUUSHÄIRIÖT Yli- tai alitaajuustilanteessa pohjoismainen verkko on todennäköisesti jakautunut osiin tai samanaikaisesti on menetetty merkittävä osa tuotantoa. Ylitaajuustilanteessa Fingridin voimajärjestelmäkeskuksen johdolla palautetaan taajuus normaaliarvoon tuotantoa pienentämällä ottaen huomioon mahdolliset verkon asettamat kuormitusrajoitukset. Alitaajuustilanteessa Fingridin voimajärjestelmäkeskus käyttää hallinnassaan olevan nopean reservin sekä pyytää lisäämään tuotantoa kokonaisuuden kannalta sopivissa paikoissa. Taajuuden jäädessä alle 49,0 Hz:n edellä mainittujen toimenpiteiden jälkeenkin voidaan taajuuden nostamiseksi erottaa kuormia Fingridin antamien ohjeiden mukaisesti.
5 FINGRID-YHTIÖT YLEISOHJE 5(6) 7 TEHONVAJAUSSUOJAUS Automaattinen kuormien irtikytkemisjärjestelmä toimii vakavassa häiriössä, kun kullakin hetkellä ylläpidettävä häiriöreservi ei riitä syntyneen tuotantovajauksen kattamiseen, jolloin taajuus laskee edelleen. Jotta järjestelmä selviytyisi tällaisista häiriöistä mahdollisimman hyvin, pohjoismaisten järjestelmävastaavien verkkoorganisaatioiden kesken on sovittu kuormien automaattisen irtikytkennän ylläpitämisestä. Suomen sähköjärjestelmässä tehonvajaussuojaus erottaa kuormia kahdessa noin 10 % portaassa: 1. porras f < 48,7 Hz ja t = 20 s tai f < 48,5 Hz ja t = 0,15 s 2. porras f < 48,5 Hz ja t = 20 s tai f < 48,3 Hz ja t = 0,15 s Verkonhaltijat sopivat verkkoonsa liittyneiden osapuolten kanssa tarvittavilta osin tehonvajaussuojauksen toteutuksesta ja ylläpidosta. Fingrid koordinoi valtakunnan tasolla tehonvajaussuojauksen ylläpitoa. 8 ALIJÄNNITEHÄIRIÖT Alijännitehäiriö voi syntyä, kun sähköjärjestelmässä sattuu mitoitusperusteet ylittävä vikatilanne. 400 kv verkon jännitteen laskiessa alle 380 kv jännitettä pyritään nostamaan verkon kompensointilaitteilla. Generaattorien loistehoreservien aktivoituminen tukee kantaverkon jännitettä. Jos tilanne ei korjaannu riittävästi, Fingridin voimajärjestelmäkeskus käyttää hallinnassaan olevan nopean reservin verkon siirtojen pienentämiseksi. Jos 400 kv verkon jännite laskee alle 360 kv, kuormia kytketään irti jännitteen nostamiseksi. Fingridin voimajärjestelmäkeskus tai verkkokeskus toteuttavat irtikytkennät tai antavat siihen liittyvät ohjeet verkonhaltijoille. 9 TEHOHEILAHTELUT Pohjoismaisessa yhteiskäyttöverkossa tapahtuvien häiriöiden seurauksena voi syntyä huonosti vaimentuvia tehoheilahteluja, jotka voivat johtaa stabiilisuuden menetykseen ja suurhäiriöön ja/tai saarekekäyttöön. Tehoheilahtelut poistetaan Fingridin voimajärjestelmäkeskuksen antamien ohjeiden mukaisesti pienentämällä sähkönsiirtoa yleensä tuotantomuutoksin. 10 SÄHKÖN TOIMITUSPERIAATTEET VAKAVIEN HÄIRIÖIDEN YHTEYDESSÄ 10.1 Tasehallinta Vakavissa häiriöissä Fingrid aktivoi ensin säätösähkömarkkinoilla olevat käyttämättömät tarjoukset sekä käytettävissään olevan nopean häiriöreservinsä. Mikäli häiriön vakavuuden tai luonteen seurauksena edellä mainitut toimenpiteet osoittautuvat riittämättömiksi, Fingrid voi käynnistyttää tai rajoittaa tuotantoa tai irtikytketyttää ja irtikytkeä kuormia.
6 FINGRID-YHTIÖT YLEISOHJE 6(6) 10.2 Taseselvitys Tehdyt toimenpiteet vaikuttavat suoraan osapuolen mitattuihin toimituksiin ja sitä kautta tasesähkön määrään. Tällaisesta tuotannon tai kuormien muutoksesta ei sovita erillistä kauppaa. Korvaus tehdystä toimenpiteestä otetaan huomioon osana tasesähkökauppaa. Taseselvitys vakavien häiriöiden ajalta tehdään samalla tavalla kuin normaaliolosuhteissa.
Tuotannon ja kulutuksen liittämisen verkkosäännöt Tuotannon ja kulutuksen liittämisen verkkosäännöt Liittämisen verkkosäännöt Yleiset liittymisehdot ja verkkosäännöt NC RfG implementointisuunnitelma NC
VALVE HARJOITUS JATKOTOIMENPITEET
VALVE 2014 -HARJOITUS JATKOTOIMENPITEET SUURHÄIRIÖN PITKITTYMINEN Kaikkien tahojen pitää huomioida varautumissuunnitelmia tehdessään sähkökatkon pitkittyminen. Edelleen viestitettävä eritilaisuuksissa,
Fingridin uutisia. Käyttövarmuuspäivä Finlandia-talo 26.11.2009 Toimitusjohtaja Jukka Ruusunen
Fingridin uutisia Käyttövarmuuspäivä Finlandia-talo 26.11.2009 Toimitusjohtaja Jukka Ruusunen 2 Päivän uutiset Syöttötariffit jäihin? Yksi hinta-alue riittää Suomessa Tehotasapainon hallinta tulevaisuudessa
VALVE 2014 HARJOITUS JATKOTOIMENPITEET
VALVE 2014 HARJOITUS JATKOTOIMENPITEET SUURHÄIRIÖN PITKITTYMINEN Kaikkien tahojen pitää huomioida varautumissuunnitelmia tehdessään sähkökatkon pitkittyminen Edelleen viestitettävä eri tilaisuuksissa,
Julkinen Jussi Jyrinsalo. Kantaverkkotoiminta ja sähkön tuotantorakenteen. haasteet
Kantaverkkotoiminta ja sähkön tuotantorakenteen muutoksen haasteet 1 Lyhyesti kantaverkkotoiminnasta Toimimme asiakkaiden ja yhteiskunnan hyväksi Siirrämme luotettavasti sähköä Edistämme aktiivisesti sähkömarkkinoita
S. Kauppinen / H. Tulomäki
1 (8) Tutkimustyön tausta... 1 Verkon mallinnus... 2 Sähkön laatu saarekekäytössä ja VJV-vaatimukset... 2 Simulaatiot... 2 Simulaatio 1... 2 Simulaatio 2... 4 Simulaatio 3... 4 Simulaatio 4... 5 Simulaatio